钦定古今图书集成/明伦汇编/氏族典/第549卷 > 《廖用贤尚友录》 > 叶彬
## 钦定古今图书集成/明伦汇编/氏族典/第549卷 > 《廖用贤尚友录》 > 叶彬

按《万姓统谱》：“彬字允均，建安人。父濬，永乐丙戌进士，
知鄱阳县。一日，公出，暴水坏廨垣，彬祖母令人撤板
榜以蔽。仇家发其事，彬母闻，法当论死，欲以身代。彬
时年甫十岁，即自诣官首实，得收赎。后都察院疑其
狱，逮问拷掠再四，终始一词，终得宥免。未几，父卒，祖
母亦故，彬与母同扶二柩还家。母誓不再醮，躬亲纺”
绩，以给彬学。后彬学有成，历六安、虞城二学教谕。